kardosdrur/scandi-wiki huggingface dataset:
Wimbledon-mesterskaberne 1895

Wimbledon-mesterskaberne 1895 var den 19. udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien, og blev afviklet i perioden 8. - 15. juli 1895.

I herresingle vandt Wilfred Baddeley titlen efter sejr over Wilberforce Eaves på 4-6, 2-6, 8-6, 6-2, 6-3. Herbert og Wilfred Baddeley vandt herredoublerækken, hvor de besejrede Ernest Lewis og Wilberforce Eaves med 8-6, 5-7, 6-4, 6-3. Damesingletitlen blev vundet af Charlotte Cooper som vandt med 7-5, 8-6 over Helen Jackson.

Resultater

Herresingle 

Turneringen havde deltagelse af 18 spillere. Den forsvarende mester, Joshua Pim, stillede ikke op, så mesterskabet blev afgjort i finalen i all comers-turneringen, hvor Wilfred Baddeley vandt over Wilberforce Eaves med 4-6, 2-6, 8-6, 6-2, 6-3. Baddeley vandt dermed den sidste af sine tre Wimbledon-titler i herresingle.

Alle kampe blev spillet bedst af fem sæt, der skulle vindes med mindst to overskydende partier.

All comers-turneringen 

I all comers-turneringen spillede 18 spillere om mesterskabet, eftersom den forsvarende mester, Joshua Pim, ikke stillede op.

Damesingle 

Damesingleturneringen havde deltagelse af ni spillere, og alle kampene blev spillet bedst af tre sæt, der skulle vindes med mindst to overskydende partier. 

Den forsvarende mester, Blanche Hillyard, stillede ikke op, så mesterskabet blev afgjort i all comers-turneringen, hvor Charlotte Cooper i finalen vandt med 7-5, 8-6 over Helen Jackson. Dermed vandt Charlotte Cooper den første af sine fem Wimbledon-titler i damesingle, mens det var første og eneste gang i hendes karriere at Helen Jackson nåede frem til en Wimbledon-finale.

All comers-turneringen

Herredouble 

Herredoubleturneringen havde deltagelse af syv par. Mesterskabet blev afgjort i udfordringsrunden, hvor de forsvarende mestre, Herbert og Wilfred Baddeley besejrede vinderne af all comers-turneringen, Wilberforce Eaves og Ernest Lewis med 8-6, 5-7, 6-4, 6-3.

Baddeley-brødrene havde to gange tidligere, i 1891 og 1894, vundet Wimbledon-mesterskabet i herredouble, og de vandt dermed den tredje af deres i alt fire Wimbledon-titler i herredouble.

Udfordringsrunden

All comers-turneringen

Kilder / eksterne henvisninger 
 The Championships, Wimbledon 
 Tennis Archives - Wimbledon 1895 
 ScoreShelf.com - Wimbledon 1895 

1895
Sport i 1895
Habibti min elskede

Habibti min elskede er en dansk kortfilm fra 2002, der er instrueret af Pernille Fischer Christensen efter manuskript af hende selv og Jamile Massalkhi.

Handling 
Den medicinstuderende Zahra lever et omhyggeligt arrangeret dobbeltliv mellem sin muslimske familie og sin danske kæreste Mads. Da Zahra bliver gravid, afsløres hendes forhold til Mads, og hun forstødes af sin elskede far. Zahra indleder nu en mareridtsagtig kamp for at opnå faderens tilgivelse. Men hvor langt vil Zahra gå, og hvor meget skal hun miste, før hun er i stand til træffe et valg på trods af omverdenens pres?

Medvirkende 
 Nadja Hawwa Vissing - Zahra
 Ahmed H. Temsamani - Baba
 Kristian Ibler - Mads
 Ansar Yawar - Kamal
 Zia Mouna - Nabokone
 Nis Fischer Christensen - Kamals ven
 Mohammed Ennoual - Kamals ven
 Sharfia Khan - Studerende med tørklæde
 Jamile Massalkhi Rudolf - Studerende med tørklæde

Referencer

Eksterne henvisninger 
 

Kortfilm fra Danmark
Danske film fra 2002
Novellefilm
Wolfgang

Wolfgang er en kortfilm instrueret af Anders Thomas Jensen efter eget manuskript.

Handling 

Den midaldrende dirigent med udpræget moderbinding ser træt ud. Med god grund. Ikke alene sidder mor og troner på første række i koncertsalen, der i øvrigt ikke har andre tilhørere at byde på, men en af musikerne nægter også at spille netop denne aften. Koncerten skal begynde, og dirigenten bruger alle sine overtalelsesevner. Tilsyneladende forgæves. Trætte mænd må nemlig selv gribe lykken i livets efterår. Men mor får alligevel det sidste ord.

Referencer

Eksterne henvisninger 
 

Kortfilm fra Danmark
Danske film fra 1997
Glæden er jordens gæst i dag!

Glæden er jordens gæst i dag! er en dansk dokumentarfilm fra 1968 med instruktion og manuskript af Henning Ørnbak.

Handling 
Den moderne julehøjtid, iagttaget med bittersød ironi.

Referencer

Eksterne henvisninger 
 

Dokumentarfilm fra Danmark
Danske film fra 1968
Hund i Himlen

Hund i Himlen er en dansk animationsfilm fra 2011, der er instrueret af Jeanette Nørgaard efter manuskript af hende selv og Laura Madsen. Filmen er baseret på Hanne Kvists roman af samme navn fra 2001.

Handling 
Den niårige Lora ankommer med sin hund som hedder Hund, til et øde beliggende kloster oppe i bjergene. Lora og Hund er blevet fulgt hertil af nonnen Søster Esperanza, som har lovet Lora, at hun nu kommer hen at bo et bedre sted end før. Så snart de er indenfor den tykke klostermur, bliver Lora og Hund imidlertid adskilt. Lora bliver sendt i bad og får uniform på, som klosterets regler foreskriver. Samme aften bliver Hund aflivet, og nu må Lora, gennem venskabet med hyrdedrengen Nick og sin egen livlige fantasi, finde ud af hvordan hun kan overleve på det nye kolde og strikse kloster. Et sted, hvor der hverken er plads til følelsesudbrud, individualitet eller oprør mod de strenge regler.

Medvirkende 
 Lisbeth Ravn Riis - Lora
 Julius Hertz Büchert - Nick
 Helle Dolleris - Maria Helena Carmen, Esperanza
 Ulrikke Lundsgaard - De 99 piger, Hund, Får

Referencer

Eksterne henvisninger 
 

Animationsfilm fra Danmark
Danske film fra 2011
Tengoku

Tengoku er en kortfilm fra 2003 instrueret af Christian Emil Banck efter manuskript af Christian Emil Banck.

Handling 
Den nådesløse lejemorder Seijin får et job, der kan sikre, at alle hans drømme går i opfyldelse. Men noget går galt.

Referencer

Eksterne henvisninger 
 

Kortfilm fra Danmark
Danske film fra 2003
Polish illusions

Polish illusions er en dokumentarfilm fra 2012 instrueret af Jacob Dammas og Helge Renner efter eget manuskript.

Handling 
Den pensionerede amerikanske militærhelikopterpilot, Mark D. Buller, har slået sig ned i en fjern polsk provins ved Østersøkysten i søgen efter et nyt hjem til sin voksende samling af militærkøretøjer og den sidste manglende brik i livet ... en hustru. Han finder hjælp hos den unge lokale beundrer af 'Amerika', Michal Niewczas, der assisterer amerikaneren i hans jagt som ven, privatchauffør og oversætter. I den anden ende af byen må den aldrende tryllekunstner, Jan Konstantynow, slås for sin plads i rampelyset da det lokale kulturhus udnævner en ny direktør som har planer om at bringe kulturprogrammet ind i det 21. århundrede.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2012
Soft Days

Soft Days er en kortfilm fra 1998 instrueret af Nina Søs Vinther efter manuskript af Nina Søs Vinther.

Handling 
Den perfekte kvinde møder den perfekte mand, sammen opbygger de en perfekt verden. Hun bager lagkager, og han kommer hjem med gaver. Men virkeligheden trækker det pink vattæppe væk under hende, da hun en dag føder et barn uden krop. Hendes smukke liv udvikler sig til et mareridt, og hun må gøre noget før hun drukner i gaver.

Referencer

Eksterne henvisninger 
 

Kortfilm fra Danmark
Danske film fra 1998
Afveje

Afveje er en kortfilm instrueret af Tom Vilhelm Jensen efter eget manuskript.

Handling 

Den pertentlige selvmorder forlader sit pæne hjem for at tage afsked med verden. Men livet udenfor viser sig at være fuld af kaos og tilfældigheder, og mødet ender med at bringe ham på afveje'

Referencer

Eksterne henvisninger 
 

Kortfilm fra Danmark
Danske film fra 2005
Kvinden og blomsterne

Kvinden og blomsterne er en dansk dokumentarfilm fra 1995 med instruktion og manuskript af Hans-Henrik Jørgensen.

Handling 
Den polynesiske kvinde sensuelt indfanget af kameraet og forelsket betragtet som Kvinden med stort K - urkvinden, der i sig samler alle kvinders længsel og umiddelbare ønsker og behov. I en gavmild natur lever og elsker hun med en ophøjet skønhed, som også maleren Paul Gauguin dyrkede. Kvinden med blomsterkrans, hendes ansigt, læber, krop, bryster, køn. Kærlighed og elskov, nydelse og ekstase, indbydende stillinger og strejf af masochisme. Kvinden med stort K.

Referencer

Eksterne henvisninger 
 

Dokumentarfilm fra Danmark
Danske film fra 1995
And who but I should be

And who but I should be er en musikfilm instrueret af Jørgen Roos, der også har skrevet filmens manuskript af samme.

Handling 
Den professionelle go-go pige Joan portrætteres. Young Flowers synger "And who but I should be"

Referencer

Eksterne henvisninger 
 

Musikfilm fra Danmark
Danske film fra 1970
Havørnen

Havørnen er en dansk dokumentarfilm fra 1971 med instruktion og manuskript af Frank Wenzel.

Handling 
Den store fugls fænomenale flyvefærdighed.

Referencer

Eksterne henvisninger 
 

Havørne
Dokumentarfilm fra Danmark
Danske film fra 1971
Lyset i natten

Lyset i natten er en dokumentarfilm fra 1953 instrueret af Jørgen Roos efter eget manuskript.

Handling 
Den store sejlads i de danske farvande vejledes af fyr og vagere overalt ved havgrænsen, der er 8000 km lang. For de søfarende er det et livsvigtigt sikringssystem af lyde, lys og tegn. Filmen viser, hvordan denne virksomhed foregår bl.a. ved hjælp af landfyr, radiofyr og fløjtetønder. Det er Fyr- og Vagervæsenet, der står bag arbejdet og følger det ved en regelmæssig inspektion. Også sprængning af vrag er et af Fyr- og Vagervæsenets betydningsfulde opgaver. Fra Danmarks 800 fyr og 13 fyrskibe rækker lyset ud i natten som tegn på tillid og samarbejde.

Referencer

Eksterne henvisninger 
 

Dokumentarfilm fra Danmark
Danske film fra 1953
Den perfekte middag

Den perfekte middag er en dansk kortfilm fra 2014, der er instrueret af Lars Mikkelsen efter manuskript af ham selv og Lars C. Detlefsen.

Handling 
Den succesfulde Erik regerer i sit hjem som enevældig konge og tyranniserer sin kone og de to børn, hvilket skaber en noget trykket stemning i familien. Dette mønster er normen, indtil sønnen Lasse en dag bliver så træt af sin fars tyranni, at han træder i karakter og beskytter sin mor. Det resulterer i en ulykke, og Erik ender to uger på hospitalet. I mellemtiden ændrer stemningen i familien sig, og familiemedlemmerne kan nu frit udfolde sig. Lasse finder sammen med Daniella fra skolen, der støtter ham og opfordrer ham til fortsat at sige fra overfor Erik. Ved en hyggelig familiemiddag dukker Erik uventet op, og situationen kulminerer i en dramatisk afslutning, der understreger at vold ofte er arveligt.

Referencer

Eksterne henvisninger 
 

Kortfilm fra Danmark
Danske film fra 2014
Afrejsen

Afrejsen er en kortfilm instrueret af Louise Friedberg efter manuskript af Rikke de Fine Licht og Louise Friedberg.

Handling 

Den succesfulde journalist Annika er på vej til Rusland for at arbejde som udlandskorrespondent. Inden hun rejser, vil hun tage ordentligt afsked med sin 13-årige søn Jonathan, men det er svært, da de to tydeligvis ikke har det bedste forhold.

Referencer

Eksterne henvisninger 
 

Kortfilm fra Danmark
Danske film fra 2005
Troells troldspejl

Troells troldspejl er en portrætfilm fra 2008 instrueret af Thomas Danielsson efter eget manuskript.

Handling 
Den svenske instruktør Jan Troell har for første gang sagt ja til en portrætfilm. Her fortæller han om sit arbejde med filmkunsten gennem et halvt århundrede. Om de Oscarnominerede Udvandrerne og Nybyggerne, sit konfliktfyldte møde med Hollywood og sin seneste film Maria Larssons evige øjeblik. Men også om betydningen af at filme sine film selv og om at se virkeligheden klarest gennem kameraets optik. Troell har generøst stillet sit omfattende private arkiv til rådighed, og hans åbenhjertige kommentarer til gensynet med disse optagelser bliver til et intimt indblik i hans liv. Markante oplevelser fra barndommen og instruktørens filmerfaringer samles i troldspejlet til en film om en af Skandinaviens største filmskabere.

Referencer

Eksterne henvisninger 
 

Portrætfilm fra Danmark
Danske film fra 2008
Elsker du mig?

Elsker du mig? er en dokumentarfilm fra 2004 instrueret af Lars Westman efter eget manuskript.

Handling 
Den svenske instruktør Lars Westman har filmet fødslen, døden og nu: kærligheden. Denne dokumentarfilm handler om hans egen kærlighed i livet og om andres. Han vender tilbage til nogle af de kvinder, han har levet sammen med – og nogle af dem, han elskede, men ikke kom til at leve sammen med – og spørger: Hvad var det, der gjorde, at vi blev tiltrukket af hinanden, og hvorfor kunne vi ikke leve sammen? Og imens kæmper han og hans nuværende kæreste, Barbara, med at få kærligheden til at fungere.

Referencer

Eksterne henvisninger 
 

Dokumentarfilm fra Danmark
Danske film fra 2004
Partus

Partus er en kortfilm fra 2006 instrueret af Mikkel Munch-Fals efter eget manuskript.

Handling 
Den tilknappede læge Elisabeth forærer hver morgen kaffe til en hjemløs mand. En dag bryder hun arbejdsrutinen og forlader sin lægepraksis for at overvåge og forfølge den hjemløse. Dagen bringer hende gennem byen, ned i undergrunden og dybt ind i en skov. Men hvad er Elisabeths hensigter?

Referencer

Eksterne henvisninger 
 

Kortfilm fra Danmark
Danske film fra 2006
Robertprisen for årets korte fiktions- eller animationsfilm
Dykkerdrengen

Dykkerdrengen er en dansk børnefilm fra 2002, der er instrueret af Morten Giese efter manuskript af ham selv og Kim Leona.

Handling 
Den tiårige Anders, der er besat af dykning, bor i en lejlighed sammen med sin alkoholiske far, der selv har en fortid som sportsdykker. Skønt de på grund af farens misbrug er under skarpt opsyn af de sociale myndigheder, er Anders 100% loyal. For det er stillet i udsigt, at hvis faren holder sig fra flasken, kan de sammen rejse til syden og holde en dykkerferie. Anders køber ind, laver mad og holder facaden overfor de udefrakommende, men da de når ned til varmen og den billige sprut, bliver situation uoverskuelig for Anders.

Medvirkende 
 Luke McQuillan - Anders
 Mads Mikkelsen - Anders' far
 Malene Schwartz - Farmor
 Helle Fagralid - Rejseleder

Referencer

Eksterne henvisninger 
 

Børnefilm fra Danmark
Danske film fra 2002
Novellefilm
Den ultimative kvinde

Den ultimative kvinde er en dansk eksperimentalfilm fra 1997 med instruktion og manuskript af Ulla Christina Hansen.

Handling 
Filmen er et poetisk og organisk billede af kvindeligheden. Instruktøren afsøger den feminine begrebsverden og de bagvedliggende kvindelige bevæggrunde gennem et fiktivt interview med den ultimative kvinde. Dialogen er bygget over en række interview med danske kvinder.

Referencer

Eksterne henvisninger 
 

Eksperimentalfilm fra Danmark
Danske film fra 1997
Blændet af solen

Blændet af solen er en børnefilm fra 2008 instrueret af Thomas Holtermann Østgaard efter eget manuskript af Thomas Holtermann Østgaard og Søren Lind.

Handling 
Den unge dreng, Ivan, er fast besluttet på at vinde landsbyens årlige solsikke-konkurrence. Til at hjælpe sig har han sin bedste og eneste sande ven, pigen Josefine. Mens de to sammen arbejder på at gro byens største solsikke mærker Ivan, at hans følelser for Josefine begynder at vokse. Men Ivan opdager til sin store overraskelse, at Josefine gemmer på en mørk hemmelighed.

Referencer

Eksterne henvisninger 
 

Børnefilm fra Danmark
Danske film fra 2008
Farveløse verden

Farveløse verden er en dansk kortfilm fra 2002 med instruktion og manuskript af Rasmus Høgdall Mølgaard.

Handling 
Den unge drømmer Mauritzen forsøger at smugle en blå blomst til sin kæreste i en verden, hvor blomster er forbudt af en totalt kontrollerende regering.

Referencer

Eksterne henvisninger 
 

Kortfilm fra Danmark
Danske film fra 2002
Der Fisch

Der Fisch er en dansk kortfilm fra 1999, der er instrueret af Christoph N. Nagel efter eget manuskript.

Handling 
Den unge fiskerdreng, Hinnerk, fanger en intelligent og talende fisk. Den vil gerne med Hinnerk hjem, da livet i vandet er alt for kedeligt for en krævende fisk. Hjemme overtager den Hinnerks krop og bliver til et fiskemenneske. Det kedelige liv i vandet er forbi, nu gælder det om at lære landverdenen at kende. Men det er ikke, som fisken forventer...

Referencer

Eksterne henvisninger 
 

Kortfilm fra Danmark
Danske film fra 1999
Speranza

Speranza er en eksperimentalfilm fra 1991 instrueret af Torben Skjødt Jensen efter manuskript af Anette Abildgaard, Anders Koppel.

Handling 
Den unge greve Malte Moritz havner sammen med sin huslærer Hoffmann og sin negertjener Rustan på slaveskibet Speranza. Om bord på dette skib, 'Håb', oplever de en rejse ind i frygten og døden. Baseret på en roman af den svenske forfatter Sven Delblanc.

Referencer

Eksterne henvisninger 
 

Eksperimentalfilm fra Danmark
Danske film fra 1991
Tro, Håb og Sex

Tro, Håb og Sex er en kortfilm fra 2011 instrueret af Emma Balcázar efter eget manuskript.

Handling 
Den unge katolik Claudia har et helt specielt forhold til Jomfru Maria, med hvem hun åbenhjertigt deler sine fantasier om den noget ældre, lækre overbo, kokken Jens, som hun har et megacrush på, og som hun også arbejder for fra tid til anden. Sexfikseret og fyldt til bristepunktet af teenage-hormoner tænker Claudia kun på at miste sin mødom - og allerhelst til kokke-Jens. Men hvordan skal hun gribe det an, og hvordan får hun overboens kæreste ud af billedet?

Referencer

Eksterne henvisninger 
 

Kortfilm fra Danmark
Danske film fra 2011
Stealing Africa

Tyveriet af Afrika er en dokumentarfilm fra 2012 instrueret af Christoffer Guldbrandsen efter manuskript af Christoffer Guldbrandsen og Niels Borchert Holm.

Handling 
Den zambiske journalist Ernest Chanda optrevler en gigantisk skattekarrusel. Skiftende regeringer har i ledtog med verdens mægtigste råvarehandlere systematisk snydt Zambia for mange millioner dollars. Gennem årtier har usunde alliancer mellem internationale institutioner, svage, korrupte regeringer og multinationale selskaber ført til en ekstrem koncentration af rigdom på få hænder og tilsvarende fattigdom dér, hvor råvarerne kommer fra. Ernests mission er at udnytte et muligt politisk momentum i den nyligt tiltrådte regering til at tage et opgør med Glencore, et multinationalt mineselskab, der opererer i Zambia. Ernest kan ikke acceptere, at Glencore ikke stilles til ansvar for deres systematiske skattesvindel for gigantiske summer, der egentlig tilhører den zambiske befolkning. Ernests gruopvækkende opdagelsesrejse ind i Glencores forretningsmodel er filmens dramatiske motor. Parallelt møder vi aktører fra den globale råvarehandel, der afdækker hvordan systemet hænger sammen og hvilke interesser, der er på spil.

Referencer

Eksterne henvisninger 
 

Dokumentarfilm fra Danmark
Danske film fra 2012
Mødet med det fremmede

Mødet med det fremmede er en dansk dokumentarfilm fra 2001 skrevet og instrueret af Dola Bonfils.

Handling 
Den øgede migration i verden, mødet med det fremmede og tilpasningen til et nyt liv resulterer ofte i psykiske lidelser, som de færreste psykiatriske behandlingsapparater endnu kan håndtere. Samtidig bliver de psykisk syge stadigt mere isolerede og ikke-integrerede i lokalsamfundene. Psykisk syge indvandrere er dobbelt udsatte. Psykiater og overlæge, Kristen Kistrup, Distriktpsykiatrisk Center Ydre Nørrebro, møder i filmen sin brasilianske kollega, prof. dr. psyk. Adalberto Barreto. Barreto leder et behandlingscenter i storbyen Fortalezas slumkvarter og en helt ny behandleruddannelse i Brasilien - og Paris. De to psykiatere tager del i hinandens hverdag og debatterer deres daglige praksis, metoder og værdier i behandling og forebyggelse, samt den grundlæggende opfattelse af psykisk sygdom.

Referencer

Eksterne henvisninger 
 

Dokumentarfilm fra Danmark
Danske film fra 2001
Pletsoen Stine

Pletsoen Stine er en børnefilm fra 2006 instrueret af Adam Schmedes efter manuskript af Peter I. Lauridsen, Dorthe Rosenørn Schmedes.

Handling 
Den økologiske gris Stine føder for første gang. Halvdelen af hendes pattegrise er døde, men hun undgår selv slagtning på et hængende hår. Ved en følgende sommerfødsel overlever alle 12 pattegrise, selvom hun er tæt på at mase nogle ihjel. Måske har hun en skidt karakter! Da hun bliver træt af deres moslen rundt og biden i ørerne, reagerer hun arrigt og uden synligt moderinstinkt. Hendes virkelige krise kommer dog, da hun køres til endnu en inseminering, hvor hun møder andre store søer. Hun er nu den lille, som skal finde sin plads i hierarkiet, og det kommer til kamp. Filmen viser også mudderbadningens velsignelser; ornegale søer; den uafvendelige skæbne, der venter den lille gris, der bryder ud af indhegningen; og om hvordan livet for de nyfødte bliver helt anderledes, da de kommer til opfedning inde i stalden. Stine sætter tredje kuld grise i verden ude på marken.

Referencer

Eksterne henvisninger 
 

Børnefilm fra Danmark
Danske film fra 2006
Noget om de praktiserende læger i Danmark

Noget om de praktiserende læger i Danmark er en dokumentarfilm fra 2003 instrueret af Henning Carlsen efter manuskript af Henning Carlsen.

Handling 
Denne dokumentarfilm er en opfølgning på Henning Carlsens »Noget om det danske sygehusvæsen« (2001). Intentionen og metoden er den samme: At lade en række danske læger reflektere over deres fag og tingenes aktuelle tilstand - uden at blive afbrudt af næste hurtige indslag i en sensationslysten debat. 24 læger fortæller her om, hvorfor de er blevet praktiserende læger, om den traditionelle huslæge vs. den moderne, om at gøre raske mennesker syge, om medicinalindustrien og det permanente pres herfra, om forholdet mellem almen praksis og hospitalsvæsenet, om efteruddannelse, om en læges største udfordringer - og om fremtiden.

Referencer

Eksterne henvisninger 
 

Dokumentarfilm fra Danmark
Danske film fra 2003
Pokerhajerne

Pokerhajerne er en dokumentarfilm fra 2006 instrueret af Poul Martinsen efter manuskript af Poul Martinsen.

Handling 
Denne dokumentariske roadmovie følger syv professionelle, danske pokerspillere, der deltager i to internationale turneringer, en i Paris og en i Las Vegas. Filmen fokuserer på psykologien i at spille poker og kommer undervejs tær på nogle af de mennesker, der befinder sig inde bag pokeransigterne og de tætsluttende, mørke habitter.

Referencer

Eksterne henvisninger 
 

Dokumentarfilm fra Danmark
Danske film fra 2006
Ih! siger den lille bamse

Ih! siger den lille bamse er en dansk  børnefilm fra 2007, der er instrueret af Maria Mac Dalland efter manuskript af Thomas Winding.

Handling 
Filmen er baseret på Thomas Windings historier og farverige illustrationer om de daglige gøremål hos Bamsefamilien i det lille hus på bakken. Om at lede efter nøglen, som er blevet væk, da de skal på stranden. Om at blive inde i strandkanten og finde sten, mens Bamsefar og Bamsemor viser hinanden, hvor dygtige de er til at plaske. Om at falde i søvn på stranden. Og om at digte en strandsang, om at finde en lille sten og et sneglehus. Og en nattesang om at være en stjerne på himlen inden Bamsefamilien lægger sig til at sove i de tre blå senge i det lille hus.

Referencer

Eksterne henvisninger 
 

Børnefilm fra Danmark
Danske film fra 2007
Life, death, faith, hope and destiny

Life, death, faith, hope and destiny er en eksperimentalfilm fra 1992 instrueret af Per Hallin efter manuskript af Per Hallin.

Handling 
Denne film er en bekendelse.

Referencer

Eksterne henvisninger 
 

Eksperimentalfilm fra Danmark
Danske film fra 1992
Flâneur III: Benjamins skygge

Flâneur III: Benjamins skygge er en kortfilm fra 1998 instrueret af Skjødt Jensen, Torben efter manuskript af Ulf Peter Hallberg.

Handling 
Denne film er først og fremmest en poetisk og passioneret kærlighedserklæring til byen Paris: Passagerne, Seinen, Jardin du Luxembourg, Metroen. Med udgangspunkt i den tyske filosof Walter Benjamins "Passageværket" har instruktøren skabt et associativt univers, en mosaik, hvor tekstfragmenter indgår i et tæt samspil med byens symbolladede rum. Med instruktøren som flaneur, bevægende sig rundt i storbyen, hånd i hånd med historiens engel, fremmanes en indsigt i kulturhistoriens sammenstød med nutiden. Vi møder moderne parisere, og på lydsiden høres Ulf Peter Hallbergs refleksioner over Benjamins værk.

Referencer

Eksterne henvisninger 
 

Kortfilm fra Danmark
Danske film fra 1998